রাজধানীর গোপীবাগে বেনাপোল এক্সপ্রেস ট্রেনে আগুন
রাজধানীর গোপীবাগ এলাকায় বেনাপোল এক্সপ্রেস ট্রেনে আগুন দিয়েছে দুর্বৃত্তরা।
ফায়ার সার্ভিস ও সিভিল ডিফেন্স কন্ট্রোল রুমের ডিউটি অফিসার ফরহাদুজ্জামান বিষয়টি দ্য ডেইলি স্টারকে নিশ্চিত করেছেন।
তিনি বলেন, 'আজ শুক্রবার রাত ৯টা ৫ মিনিটের দিকে দুর্বৃত্তরা বেনাপোল এক্সপ্রেস ট্রেনে আগুন দেয়।'
আগুন নেভাতে ফায়ার সার্ভিসের ৭টি ইউনিট কাজ করছে বলেও জানান তিনি।
ঢাকাগামী বেনাপোল এক্সপ্রেস ট্রেনের কমপক্ষে তিনটি কামরায় আগুন ছড়িয়ে পড়েছে বলে জানা গেছে। কামরার ভেতরে অনেকেই আটকা পড়েছেন বলে আশঙ্কা করছে পুলিশ।

রাজধানীর গোপীবাগ এলাকায় বেনাপোল এক্সপ্রেস ট্রেনে আগুন দিয়েছে দুর্বৃত্তরা।